stanford-oval/wikipedia huggingface dataset:
Camilla Läckberg

| Camilla Läckberg |
| --- | --- |
 Camilla Läckberg Göteborgin kirjamessuilla 2011.
Henkilötiedot
Syntynyt: 30. elokuuta 1974 (ikä 50)
Ammatti:  kirjailija
Kirjailija
Tuotannon kieli: ruotsi
Tyylilajit:  rikoskirjallisuus
Aiheesta muualla
www.camillalackberg.se
Löydä lisää kirjailijoitaKirjallisuuden teemasivulta
Jean Edith Camilla Läckberg Eriksson (s. 30. elokuuta 1974) on ruotsalainen rikoskirjailija. Hän kirjoittaa Fjällbackaan sijoittuvia rikosromaaneja, joiden päähenkilöitä ovat kirjailija Erica Falck ja poliisi Patrik Hedström. Hänen kirjojansa on käännetty 37 eri kielelle. Myös Suomessa on esitetty hänen teoksiinsa pohjautuvia  Fjällbackamorden-televisioelokuvia.
Läckberg on ollut perustamassa Nobel-palkinnolle kilpailijaa, jonka jakaa Uusi akatemia, Den Nya Akademien, johon on liittynyt noin sata kulttuurialojen edustajaa. Palkinto jaetaan 10. joulukuuta, kuten Nobelin kirjallisuuspalkintokin on jaettu.
Läckberg on perustanut lääkäriaseman, jota hän markkinoi feministisin teemoin. Paheksuntaa on herättänyt esimerkiksi se että hän on ottanut markkinointiin avuksi yhden Ruotsin ensimmäisistä naislääkäreistä Hedda Anderssonin nimen ja kuvan jonka tarkoitus oli auttaa ja hoitaa köyhiä naisia ja lapsia.
Yksityiselämä

Läckberg on naimisissa kolmatta kertaa. Ensimmäisestä miehestään muusikko Micke Erikssonista hän erosi vuonna 2007. Heillä on kaksi lasta, poika ja tytär.
Läckbergin toinen aviomies oli Martin Melin vuosina 2010–2014. Melinin kanssa hänellä on vuonna 2009 syntynyt poika.
Läckbergin kolmas mies on häntä 12 vuotta nuorempi vapaaottelija Simon Sköld. Sköldin kanssa hänellä on vuonna 2016 syntynyt tytär. He avioituivat kesäkuussa 2017.
Teokset > Rikosromaanit

2003 – Isprinsessan (Jääprinsessa, 2006)
2004 – Predikanten (Saarnaaja, 2007)
2005 – Stenhuggaren (Kivenhakkaaja, 2008)
2006 – Olycksfågeln (Pahanilmanlintu, 2009)
2006 – Snöstorm och mandeldoft (Mantelintuoksua lumimyrskyssä, 2009)
2007 – Tyskungen (Perillinen, 2010)
2008 – Sjöjungfrun (Merenneito, 2011)
2009 – Fyrvaktaren (Majakanvartija, 2012)
2011 – Änglamakerskan (Enkelintekijä, 2013)
2014 – Lejontämjaren (Leijonankesyttäjä, 2015)
2017 – Häxan (Noita, 2017)
2021 – Box (Mentalisti, 2021. Yhdessä Henrik Fexeuksen kanssa)
2022 – Kult (Kultti, 2022. Yhdessä Henrik Fexeuksen kanssa)
2022 – Gökungen (Käenpoika, 2022)
2023 - Mirage (Kangastus, 2023. Yhdessä Henrik Fexeuksen kanssa)
Teokset > Muut kirjat

2008 – Smaker från Fjällbacka (ruokakirja, yhdessä Christian Hellbergin kanssa)
2011 – Super-Charlie (lastenkirja, kuvittaja Millis Sarri)
2011 – Fest, mat & kärlek (ruokakirja, yhdessä Christian Hellbergin kanssa)
2019 – Kultahäkki (alkuperäinen En bur av guld)
2020 – Hopeasiivet
Aiheesta muualla

Wikimedia Commonsissa on kuvia tai muita tiedostoja aiheesta .
Camilla Läckbergin kotisivut
Peltonen, Timo: Kuolema saapuu kangerrellen Helsingin Sanomat.  28.9.2013. Arkistoitu 27.12.2013. Viitattu 26.12.2013.
Schwere Panzerbüchse 41

2,8cm schwere Panzerbüchse 41 oli saksalainen supistuvakaliiperinen panssarintorjunta-ase. Automaattikoneistoisen aseen kaliiperi patruunapesässä oli 28mm ja kartiomaisen putken suussa 20mm. Kartiomaisesti supistuvan putken avulla ammuksen lähtönopeus saatiin nostettua noin 1400:een m/s.
Schwere Panzerbüchse 41
Käyttö Suomessa

Suomeen hankittiin toukokuussa 1944 kaksi näytekappaletta 2,8cm schwere Panzerbüchse 41 -aseita. Aseiden mukana toimitettiin 200 panssarikranaattia ja 100 sirpalekranaattia. Molemmat aseet myytiin ulkomaille vuonna 1959.
Suomen puolustusvoimissa aseen nimike oli 28 K/41.
Carignan (Ardennes)

| Carignan |
| --- | --- |
 Notre-Damen kirkko
 vaakuna
 Carignan
 Koordinaatit: 49°38′00″N, 5°10′07″E 
Valtio:  Ranska
Alue:  Grand Est
Departementti:  Ardennes
Arrondissementti:  Sedan
Pinta-ala:  
 – Kokonaispinta-ala:  14,0 km²
Väkiluku (2019):  2 879 
 – Väestötiheys:  205 as./km²
Kunnan numero:  08090
 
 Kunnan kotisivut 
Infobox OKVirheellinen NIMI-arvo: 
Carignan on kunta Pohjois-Ranskassa Ardennesin departementissa Grand Estin alueella. Se sijaitsee Chiers-joen varrella, noin 21 kilometriä Sedanin kaupungista itään.
Carignanin kollegiaalinen Notre-Damen kirkko kärsi suurta tuhoa kolmikymmenvuotisen sodan taistelussa vuonna 1639. Samoin kävi toisessa maailmansodassa vuonna 1940, jonka jälkeen se rakennettiin uudelleen alkuperäisen suunnitelmansa mukaan myöhäisgoottilaiseen tyyliin.
Aiheesta muualla

Kuvia tai muita tiedostoja aiheesta Carignan (Ardennes) Wikimedia Commonsissa
Samuel Néva

| Henkilötiedot |
| --- | --- | --- |
Koko nimi: Samuel Néva
Syntymäaika: 15. toukokuuta 1981
Syntymäpaikka: Le Mans, Ranska
Pelipaikka: Puolustaja
Pituus: 182 cm
Junioriseurat
1996–1999: Stade Lavallois
Seurat
| Vuodet | Seura | O (M) |
| 1999–2004 2004–2005 2005–2007 2007 2007–2009 2009–2012 | Stade Lavallois Le Havre Grenoble Foot RWDM Brussels FCV Dender Apollon Limassol | 103 (3) 24 (0) 20 (0) 17 (0) 44 (0) 58 (1) |
 Seurajoukkueuran tilastot kattavat vain kansalliset sarjat, päivitetty 22. heinäkuuta 2024.
Samuel Néva (s. 15. toukokuuta 1981 Le Mans) on ranskalainen jalkapalloilija, pelipaikaltaan puolustaja. Hän edusti vuonna 2012 päättyneellä pelaajaurallaan kotimaansa Ligue 2:ssa Stade Lavallois'ta, Le Havrea ja Grenoble Footia, Belgian Jupiler Pro Leaguessa RWDM Brusselsia ja Denderiä sekä viimeiset vuodet Kyproksen liigassa Apollon Limassolia.
Käännös suomeksi
Saint-Denis de la Réunion

| Saint-Denis |
| --- | --- |

 vaakuna
 Saint-Denis'n sijainti Réunionilla
Valtio:  Ranska
Departementti:  Réunion
Arrondissementti:  Saint-Denis
Perustettu:  1669
Hallinto:  
 – Pormestari:  Gilbert Annette
Pinta-ala:  
 – Maa:  143 km²
Väkiluku (2010):  145 022
 – Väestötiheys:  1 014,1 as./km²
 
 www.saintdenis.re 
Infobox OKVirheellinen NIMI-arvo: 
Saint-Denis'n kaupunki (epävirallisesti Saint-Denis de la Reunion) on Ranskan merentakaisen  Réunionin departementin hallinnollinen keskus Intian valtamerellä. Saint-Denis on myös Réunionin saaren suurin kaupunki. Kaupungin asukasluku vuonna 2010 oli 145 022 ja urbaanialueen 174 973.
Historia

Kaupungin perusti Étienne Régnault vuonna 1669, ja siitä tuli Réunionin saaren pääkaupunki 1738.
Liikenne

Lähin lentokenttä on Roland Garrosin lentoasema, joka on samalla Réunionin kansainvälinen lentokenttä. Kenttä on nimetty ranskalaisen ensimmäisessä maailmansodassa palvelleen lentäjän Roland Garrosin mukaan.
Merkittävimmät nähtävyydet

Saint-Denis de la Réunionin katedraali
Moskeija Noor-e-Islam, useimmat Reunion ja vanhin säilynyt Ranskan maaperällä (1905)
Garden State
Tunnettuja asukkaita

Roland Garros (1888–1918), lentäjä
Raymond Barre (1924–2007), poliitikko
Daniel Sangouma (1965), pikajuoksija
Aiheesta muualla

Kuvia tai muita tiedostoja aiheesta Saint-Denis Wikimedia Commonsissa
Kotisivu (ranskaksi)
Lentäjä Roland Garrosin patsas
Camera Obscura

Camera obscura on kuvan heijastava optinen laite. Erisnimenä se voi viitata esimerkiksi seuraaviin:
Camera Obscura, skotlantilainen indie pop -yhtye
Camera Obscura, englantilainen uuden aallon/syntikkapop -duo
Camera Obscura, australialainen levymerkki
Camera Obscura, Nicon albumi vuodelta 1985
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Camera Obscura”, voi hakea sivunnimihaulla, laajalla sivunnimihaulla tai tekstihaulla.
Carignan

Carignan voi tarkoittaa seuraavia:
Maantiede

Carignan, kunta Ardennesin departementissa Ranskassa
Carignan, kunta Québecin provinssissa Kanadassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Carignan”, voi hakea sivunnimihaulla, laajalla sivunnimihaulla tai tekstihaulla.
Sievinkylä

Sievinkylä on kylä Sievin kunnassa Pohjois-Pohjanmaalla. Sievinkylä sijaitsee Kokkola-Kajaanitien varrella noin 10 kilometriä päässä Sievin keskustasta Kokkolaan päin. Sievinkylän läpi virtaa Vääräjoki. Vuonna 2013 asukkaita oli 282.
Maantiede

Sievinkylään kuuluvat Markkula, Sievinmäki ja Vanhakirkko. Sievinkylällä sijaitsee Vanhankirkon kappeli. Vanhankirkon kappeli on rakennettu 1950-luvulla Sievin ensimmäisen kirkon paikalle Sievinkylän keskustaan. Sievin kirkko siirrettiin 1860-luvun alussa Sievin Haikolankylälle.
Historia

Sievinkylän kehitys oy oli alun perin 1980-luvun kylätoiminta-aallon aikana perustettu Sievinkylän Asunnot Oy, joka rakensi kylälle rivitaloja. Kun vuonna 1993 kylätoimikunta lakkautettiin, otti Sievinkylän kehitys oy  vastatakseen kylän kehittämisestä ja Sievinkylän nuorisoseura sai vastuulleen kylän viihteellisen puolen. Vuonna 2000 kyläyhtiö osti kunnalta Vanhankirkon koulun ns. vanhan rakennuksen. Koulu on remontoitu ja siellä on kaksi vuokra-asuntoa, kyläyhtiön toimisto sekä kansalaisopistolle vuokrattu yläsali. Kyläyhtiö on hankerahoituksen turvin maisemoinut paikallisen soramontun, sekä rakentanut sinne uimarannan ja rantasaunan.
Kyläläisten aloitteesta kylään laadittiin oikeusvaikutteinen osayleiskaava v. 2002–2005.
Sievinkylälle valmistui Sievin kunnan ensimmäinen haja-asutusalueen viemäröinti vuonna 2012. Osan hankkeen kustannuksista maksoi Pohjois-Pohjanmaan Ely-keskus Euroopan maaseudun kehittämisen maaseuturahastosta.
Jokiverkko on Sievin ja Merijärven alueelle rakennettava valokuituverkko. Sievinkylä kuuluu Sievin kunnan alueelle ensimmäisessä vaiheessa rakennettavaan alueeseen ja töiden pitäisi alkaa kesällä 2017.
Pohjois-Pohjanmaan maaseudun asutusrakenne -raportissa (9.11.2015) kerrotaan Vanhakirkko-Markkula alueesta mm. seuraavaa:
Lähekkäin olevat ja väestökadosta kärsivät Vanhakirkko ja Markkula (Sievinkylä) esitetään yhtenä kylänä poiketen voimassa olevasta maakuntakaavasta
Työpaikkoja v. 2012 - 61 kpl
Työvoimaa v. 2012 -128 hlöä
Väkiluku v. 2013 - 282 hlöä
Charles Silmon

| Mitalit | Mitalit | Mitalit |  |
| --- | --- | --- | --- |
|  Charles Silmon |  Charles Silmon |  Charles Silmon |  |
Maa:   Yhdysvallat
Miesten yleisurheilu
| MM-kilpailut  | MM-kilpailut  | MM-kilpailut  |  |
|  Hopeaa | Moskova 2013 | 4×100 m viesti |  |
| Alle 20-vuotiaiden MM-kilpailut  | Alle 20-vuotiaiden MM-kilpailut  | Alle 20-vuotiaiden MM-kilpailut  |  |
|  Kultaa | Moncton 2010 | 4×100 m viesti |  |
|  Hopeaa | Moncton 2010 | 100 m |  |
Charles Silmon (4. heinäkuuta 1991 Waco) on yhdysvaltalainen pikajuoksija. Hän voitti hopeaa Moskovan MM-kilpailuissa Yhdysvaltain joukkueessa 4×100 m viestissä. Alle 20-vuotiaiden MM-kilpailuissa 2010 Silmon oli toisena 100 metrin juoksussa Dexter Leen jälkeen. 4×100 m viestijoukkueessa Silmon voitti samoissa kilpailuissa kultaa.
Ennätykset

| Matka> Ulkoradat | Aika> Ulkoradat | Paikka> Ulkoradat | Päivämäärä> Ulkoradat |
| --- | --- | --- | --- |
| 100 m | 9,98 s | Des Moines | 21. kesäkuuta 2013 |
| 200 m | 20,23 | Austin | 25. kesäkuuta 2013 |
Sisäradat
| 60 m | 6,60 s | Fayetteville | 8. maaliskuuta 2013 |
| 200 m | 21,04 s | Albuquerque | 25. helmikuuta 2012 |
Simin Daneshvar

Simin Daneshvar
Simin Daneshvar (pers. ‏سیمین دانشور‎), (s. 28. huhtikuuta 1921 Šīrāz – 8. maaliskuuta 2012 Teheran, Iran) oli iranilainen prosaisti ja kääntäjä. Daneshvar oli uranuurtaja iranilaisten naiskirjailijoiden joukossa. Hänen teoksensa Suvashun vuodelta 1969 on ensimmäinen naisen persiaksi kirjoittama nykyaikainen romaani. Tätä menestysromaania pidetään Iranin kirjallisuuden merkittävimpänä proosateoksena.
Ensimmäisen novellikokoelmansa Daneshvar julkaisi vuonna 1948. Seuraavana vuonna hän väitteli Teheranin yliopistossa tohtoriksi persiankielisestä kirjallisuudesta. Islamilaisen kulttuurivallankumouksen aikana vuonna 1979 hänet erotettiin yliopistosta.
Daneshvar avioitui vuonna 1951 tunnetun iranilaisen prosaistin Jalal Al-e Ahmadin kanssa.
Aiheesta muualla

Iran Chamber Society: Simin Daneshvar (englanniksi)
Encyclopedia Iranica: artikkeli Suvashun (englanniksi)
Mage Publishers: Simin Daneshvar – Biography (Arkistoitu – Internet Archive) (englanniksi)
Seulasten ritarikunta

Ritarikunnan tunnuksia
Seulasten ritarikunta (pers. ‏نشان هفتپیکر‎, Nešān-e Haft-Peykar) oli persialainen ritarikunta, joka perustettiin vuonna 1955 šaahi Mohammad Reza Pahlavin käskystä. Se korvasi Qajar-dynastian aikana perustetun Auringon ritarikunnan vain naisille tarkoitettuna ritarikuntana. Sitä jaettiin kunnianosoituksena ansioituneille naisille. Ritarikunta lakkautettiin islamistivallankumouksen yhteydessä vuonna 1979.
Kunnianosoitusta jaettiin kolmessa luokassa:
I luokka
II luokka
III luokka
Korkeinta, I luokkaa, jaettiin ainoastaan hallitseville kuningattarille sekä miespuolisten hallitsijoiden tai valtiopäämiesten vaimoille.
Brendan Gleeson

| Brendan Gleeson |
| --- | --- |
 Brendan Gleeson vuonna 2014.
Henkilötiedot
Syntynyt: 29. maaliskuuta 1955 (ikä 69) Dublin, Irlanti
Näyttelijä
Aktiivisena:  1989–
Merkittävät roolit:   Braveheart – taipumaton  Gangs of New York  Harry Potter  Edge of Tomorrow 
Palkinnot
  Primetime Emmy  Paras miespääosa televisioelokuvassa  Into the Storm (2009)  
Aiheesta muualla
IMDb 
Elonet
AllMovie
Brendan Gleeson (s. 29. maaliskuuta 1955 Dublin) on irlantilainen näyttelijä. Hänen tunnettuja sivuroolisuorituksiaan ovat Braveheart – taipumaton (1995), Gangs of New York (2002), 28 päivää myöhemmin (2002), Troija (2004) ja Harry Potter (2005–2010) sekä pääosat elokuvissa Alamaailman kenraali (1998), Kukkoilijat (2008), The Guard (2011), Calvary (2014) ja The Banshees of Inisherin (2022). Hän sai Emmy-palkinnon vuonna 2009 roolistaan Winston Churchillinä elokuvassa Into the Storm.
Varhainen elämä

Gleeson syntyi Pat ja Frank Gleesonille Dublinissa. Gleeson on kuvaillut olleensa haaveileva lapsi, jota kiinnosti sekä lukeminen että näytteleminen. Hän sai toisen asteen koulutuksen St. Joseph’s CBS Fairview’ssä, missä hän oli ollut draamaryhmän jäsen.
Gleeson opiskeli englantia ja iiriä University College Dublinissä. Hän osallistui tunneille varsin epäsäännöllisesti ja käytti paljon aikaa musiikin ja teatterin parissa. Valmistuttuaan Gleeson toimi Belcamp Housen poikakoulun opettajana Dublinin pohjoispuolella. Hän opetti siellä englantia, iiriä ja liikuntaa.
Yksityiselämä

Hän on ollut naimisissa vaimonsa, Maryn kanssa vuodesta 1982. Heillä on neljä poikaa: Domhnall Gleeson, Fergus, Brían ja Rory. Hän on hyvä ystävä irlantilaisen näyttelijän Liam Neesonin kanssa.
Pojista Domhnall Gleeson ja Brian ovat myös näyttelijöitä.
Valikoitu filmografia

Braveheart – taipumaton (1995)
Alamaailman kenraali (1998)
Gangs of New York (2002)
28 päivää myöhemmin (2002)
Troija (2004)
Kukkoilijat (2008)
Into the Storm (2009)
Harry Potter (2005–2010)
The Guard (2011)
Edge of Tomorrow (2014)
Calvary (2014)
Frankie (2019)
The Banshees of Inisherin (2022)
Käännös suomeksi
Carignano

| Carignano |
| --- | --- |

 Carignano
 Koordinaatit: 44°54′N, 7°40′E 
Valtio:  Italia
Alue:  Piemonte
Metropolikaupunki:  Torino
Korkeus:  235 m
Väkiluku:  9 145
Aikavyöhyke:  UTC+1
 – Kesäaika:  UTC+2
 
 https://www.comune.carignano.to.it 
Infobox OKVirheellinen NIMI-arvo: 
Carignano (piemonteksi Carignan ) on kunta Italiassa Piemonten alueella sijaitsevassa Torinon metropolikaupungissa.. Vuoden 2022 alussa kunnassa oli arviolta 9 145 asukasta.
Brittiläiset vapaajoukot

Kopio Brittiläisten vapaajoukkojen upseerin univormusta.
Brittiläiset vapaajoukot  (engl. British Free Corps, BFC) oli Waffen-SS-yksikkö, joka koostui brittiläisistä ja Dominion sotavangeista, jotka olivat saksalaisten rekrytoimia. Se ei ollut kooltaan missään vaiheessa joukkuetta suurempi.[lähde? ]
Shintarō Uda

| Shintarō Uda |
| --- | --- |

Henkilötiedot
Syntynyt: 1. kesäkuuta 1896
Kuollut: 18. heinäkuuta 1976 (80 vuotta)
Kansalaisuus:  Japanilainen
Ammatti:  Keksijä
Muut tiedot
Merkittävät teokset: Yagi-antenni
Shintarō Uda (jap. 宇田 新太郎, Uda Shintarō, 1. kesäkuuta 1896 – 18. elokuuta 1976) oli japanilainen keksijä. Hän toimi apulaisprofessorina Tōhokun yliopistossa, jossa hän kehitti yhdessä Hidetsugu Yagin kanssa Yagi-Uda-antennin.
Brittiläisten Neitsytsaarten jalkapallomaajoukkue

Brittiläisten Neitsytsaarten jalkapallomaajoukkue edustaa Brittiläisiä Neitsytsaaria miesten jalkapallon kansainvälisissä otteluissa. Sitä hallinnoi Brittiläisten Neitsytsaarten jalkapalloliitto. Joukkue kuuluu sekä maanosaliitto CONCACAFiin että kansainväliseen jalkapalloliitto FIFAan. Joukkue ei ole koskaan selviytynyt MM-kilpailujen, Gold Cupin tai Caribbean Cupin lopputurnaukseen. Se on osallistunut MM-karsintoihin vuoden 2002 MM-kisojen karsinnoista lähtien.
Caruana

Caruana on maltalainen sukunimi, joka on muun muassa seuraavilla henkilöillä:
Charles Caruana (1932–2010), gibraltarilainen katolinen piispa
Fabiano Caruana (s. 1992), italialais-yhdysvaltalainen shakin suurmestari
Mauro Caruana (1867–1943), maltalainen katolinen arkkipiispa
Peter Caruana (s. 1956), gibraltarilainen poliitikko
| --- | --- |
: Tällä täsmennyssivulla luetellaan henkilöitä, joilla on sama sukunimi.
Chami

| Chami الشامي |
| --- | --- |

 Chami
 Koordinaatit: 20°10′2″N, 15°58′20″W 
Valtio:  Mauritania
Alue:  Dakhlet Nouadhibou
Departementti:  Chami
Hallinto:  
 – Asutustyyppi:  kaupunki
 – Hallinnon tyyppi:  kunta
Väkiluku (2021):  13 000
Infobox OKVirheellinen NIMI-arvo: 
Chami (arab. الشامي‎, aš-Šāmī) on kaupunkikunta ja samannimisen departementin hallinnollinen keskus Dakhlet Nouadhiboun alueella Mauritaniassa. Se sijaitsee Nouakchottiin johtavan maantien varrella 230 kilometriä alueen pääkaupungista Nouadhibousta kaakkoon. Vuonna 2021 kaupungissa kerrottiin olevan 13 000 asukasta.
Historia

Chami on yksi presidentti Mohamed Ould Abdel Azizin aikana Mauritaniaan perustetuista uusista asutuskeskuksista. Niiden taustalla oli pyrkimys hallita 1970-luvun kuivuuden aikana alkanutta paimentolaisväestön sedentarisaatiokehitystä. Paimentolaisten asettuessa paikalleen syntyi hallitsemattomasti rakennettuja esikaupunkeja ja paljon pieniä kyliä, joihin köyhän valtion on vaikeaa tarjota peruspalveluita. Chamin oli tarkoitus toimia esimerkkinä suunnitelmallisesti rakennetusta kaupungista, jossa olisi asuntojen ja palvelujen lisäksi työpaikkoja kaivosteollisuuden, kalastuksen ja matkailun alalla.
Ennen kaupungin perustamista Chami oli autiomaan keskellä sijainnut kaivo, jonka lähistöllä asui maurikarjanhoitajia ja imraguenkalastajia. Sen kautta kulki vuonna 2005 valmistunut päällystetty maantie. Vuoden 2013 väestönlaskennan mukaan paikkakunnalla oli 51 asukasta. Paremman sijainnin uudelle kaupungille olisi tarjonnut etelämpänä sijaitseva Gare du Nordin huoltoasema, mutta sen omisti presidentin kilpailijana pidetty liikemies Mohamed Ould Bouamatou.
Kaupungin rakentaminen aloitettiin juhlallisesti vuonna 2012, ja seuraavana vuonna perustettiin Chamin kunta ja departementti. Kehitys oli aluksi hidasta, ja vuonna 2015 kaupungissa arvioitiin olleen vain 3 000 asukasta. He olivat etupäässä maan muista osista tulleita miehiä, jotka työskentelivät virkailijoina, kauppiaina ja rakentajina. Paikallisilla karjanhoitajilla ja kalastajilla, joille kaupunki oli alun perin tarkoitettu, ei ollut varaa kallisiin asuntoihin ja tontteihin, joita Nouakchottin urbaani eliitti osti keinottelua varten. Vuoden 2016 alussa kupla oli puhkeamassa ja Chami näytti muuttuvan autiokaupungiksi.
Chamin koillispuolella Tasiastissa on kultakaivos, jota kanadalainen Kinross-yhtiö on hyödyntänyt vuodesta 2010 lähtien. Sen työntekijät kuljetetaan paikalle Nouakchottista ja Nouadhibousta. Tasiastin kaakkoispuolella on Tijiritin kultaesiintymä. Mauritanian hallitus salli vuonna 2016 alueella pienyrittäjien kullankaivun, mikä aiheutti kymmenien tuhansien kaivajien kultaryntäyksen. Chami muuttui nopeasti kaivoskaupungiksi, jonka asukkaat ovat etupäässä nuoria ammattitaidottomia miehiä. Mauritanian lisäksi kullankaivajia on saapunut varsinkin Malista ja Sudanista sekä pienempiä määriä Marokosta, Nigeristä ja Tšadista. Paikalla ovat myös Nouakchottista tulevat kullan ostajat sekä miehiä palvelevat seksityöläiset.
Chamin tulevaisuus on yhä epävarma. Mauritanian viranomaiset avasivat vuonna 2018 pienyrittäjille maan pohjoisosan kultaesiintymät, jolloin tuhannet kaivajat lähtivät kaupungista. Samana vuonna kiellettiin Kinrossin vaatimuksesta kaivaminen Tasiastin lähellä Tevragh Zeinan alueella. Kullan rikastus elohopean ja syanidin avulla muodostaa ympäristöongelman, joka uhkaa asukkaiden ja tuotantoeläinten lisäksi lähellä sijaitsevaa Banc d’Arguinin kansallispuistoa.
Talous ja palvelut

Chamissa toimii kaivosyhtiö SNIM:n metallitehdas, tielaitos, varuskunta ja armeijan pukutehdas. Kullankaivajien rikastamot sijaitsevat erillisellä alueella kaupungin eteläpuolella. Siellä on tilaa 1 400 yrittäjälle.
Palveluihin kuuluvat koulu, terveyskeskus, vesijohtoverkko ja hybridivoimalan toimittama sähkö. Matkailijoita varten on pieni hotelli. Kaupungin eteläpuolella Gare du Nordissa sijaitsee kansallispuiston hallinto ja matkailukeskus.
Börje Forsberg

| Börje Forsberg> Henkilötiedot |
| --- | --- |
Syntynyt: 22. kesäkuuta 1944
Kuollut: 14. syyskuuta 2017 (73 vuotta)
Ammatti:  musiikkituottaja
Muusikko
Taiteilijanimi:  The Boss
Levy-yhtiöt:  Black Mark Records
  [ Muokkaa Wikidatassa ] [ ohje ]  
Börje Forsberg (22. kesäkuuta 1944 – 14. syyskuuta 2017) oli ruotsalainen musiikkituottaja.
Forsberg omisti levy-yhtiö Black Mark Recordsin, joka on julkaissut kaikki Bathory-yhtyeen albumit. Hän oli Bathoryn perustajan Thomas "Quorthon" Forsbergin isä.
Seulki Kang

Catherine Seulki Kang (kor. 강슬기; s. 25. syyskuuta 1987 Pohjois-Jeolla, Etelä-Korea) on korealaista syntyperää oleva keskiafrikkalainen taekwondoin. Hän kilpaili naisten alle 49 kg:n painosarjassa vuoden 2012 kesäolympialaisissa Lontoossa. Hän putosi karsintakierroksella hävittyään Lucija Zaninovićille ja sijoittui jaetulle yhdennelletoista sijalle. Afrikan olympiakarsinnassa hän oli samana vuonna sijoittunut toiseksi. Hän sai pronssia opiskelijoiden MM-kilpailujen 53 kg:n sarjassa 2012.
Aiheesta muualla

Seulki Kang Kansainvälinen olympiakomitea. (englanniksi)
Shiny Abraham

Shiny Abraham (s. 8. toukokuuta 1965) on entinen intialainen yleisurheilija, joka kilpaili pikajuoksussa. Hän on voittanut Intian mestaruuden 800 metrin juoksussa. Abraham on kilpaillut yli 75 kansainvälisessä kilpailussa.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Shiny Abraham
Sergei Vyšedkevitš

| Sergei Vyšedkevitš |
| --- | --- |

Henkilötiedot
Syntynyt: 3. tammikuuta 1975 (ikä 49) Dedovsk, Venäjän SFNT, Neuvostoliitto
Kansalaisuus:   Venäjä
Jääkiekkoilija
Pelipaikka:  puolustaja
Maila:  vasen
Pituus:  183 cm
Paino:  88 kg
Pelaajaura
Pääsarjaura:  1994–2011
Seurat:  Dinamo Moskova (MHL/RSL/KHL) Albany River Rats (AHL) Orlando Solar Bears (IHL) Atlanta Thrashers (NHL) Cincinnati Mighty Ducks (AHL) Torpedo Nižni Novgorod (KHL)
NHL-varaus:  70. varaus, 1995 New Jersey Devils
Sergei Iosifovitš Vyšedkevitš (ven. Сергей Иосифович Вышедкевич; s. 3. tammikuuta 1975 Dedovsk, Venäjän SFNT, Neuvostoliitto) on venäläinen entinen jääkiekkopuolustaja. Hän pelasi suurimman osan urastaan kotimaassaan, jossa Vyšedkevitš pelasi ammattilaisena 13 kautena. Hän pelasi urallaan myös viisi kautta Pohjois-Amerikassa. Vyšedkevitš pelasi siellä NHL-joukkue Atlanta Thrashersissa 30 runkosarjaottelua tehopistein 2+5=7 ja keräten 16 jäähyminuuttia.